8.2.2022
EL
Επίσημη Εφημερίδα της Ευρωπαϊκής Ένωσης
C 67/171 Τρίτη 8 Ιουνίου 2021
6.
υπογραμμίζει την ανάγκη να ενταχθούν και να υποστηριχθούν από τα μέτρα που περιλαμβάνονται στην παρούσα κινητοποίηση του ΕΤΠ όλοι οι εργαζόμενοι, χωρίς διακρίσεις και ανεξάρτητα από την εθνικότητά τους· 7. σημειώνει ότι το Βέλγιο άρχισε να παρέχει εξατομικευμένες υπηρεσίες στους στοχευόμενους δικαιούχους στις 9 Ιουνίου 2020, και ότι η περίοδος επιλεξιμότητας για χρηματοδοτική συνεισφορά από το ΕΤΠ θα διαρκέσει, συνεπώς, από τις 9 Ιουνίου 2020 έως τις 22 Δεκεμβρίου 2022· 8.
υπενθυμίζει ότι οι εξατομικευμένες υπηρεσίες που πρόκειται να παρασχεθούν στους εργαζομένους και στους αυτοαπασχολούμενους συνίστανται στις ακόλουθες δράσεις: ενημέρωση, συνδρομή στην αναζήτηση εργασίας και επαγγελματική καθοδήγηση, κατάρτιση, υποστήριξη και συμβολή στη δημιουργία επιχειρήσεων, καθώς και κίνητρα και επιδόματα· επικροτεί το γεγονός ότι οι εργαζόμενοι του υποεκπροσωπούμενου φύλου που επιλέγουν επαγγελματική κατάρτιση για θέσεις εργασίας που χαρακτηρίζονται από σημαντική ανισορροπία ως προς την εκπροσώπηση των φύλων (8) θα λάβουν επιπλέον πριμοδότηση ύψους 700 EUR· επαναλαμβάνει ότι η ενσωμάτωση της διάστασης του φύλου αποτελεί σημαντικό στοιχείο του προϋπολογισμού της Ένωσης και θεωρεί ότι θα πρέπει να προωθείται σε όλα τα στάδια της εκτέλεσης της χρηματοδοτικής συνεισφοράς από το ΕΤΠ· 9. σημειώνει ότι το Βέλγιο άρχισε να υποβάλλεται σε διοικητικές δαπάνες για την εφαρμογή του ΕΤΠ στις 10 Ιουνίου 2020 και οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων θα είναι, συνεπώς, επιλέξιμες για χρηματοδοτική συνεισφορά από το ΕΤΠ από τις 10 Ιουνίου 2020 έως τις 22 Ιουνίου 2023· 10.
επικροτεί το γεγονός ότι η συντονισμένη δέσμη εξατομικευμένων υπηρεσιών καταρτίστηκε από το Βέλγιο σε διαβούλευση με τους εκπροσώπους των εργαζομένων και τους κοινωνικούς εταίρους, καθώς και με ένα κέντρο απασχόλησης ειδικευμένο στον τομέα των αεροπορικών μεταφορών· 11. τονίζει ότι οι βελγικές αρχές επιβεβαίωσαν πως οι επιλέξιμες δράσεις δεν λαμβάνουν ενίσχυση από άλλα ταμεία ή χρηματοδοτικά μέσα της Ένωσης και οι αρχές της ίσης μεταχείρισης και της μη εισαγωγής διακρίσεων θα τηρηθούν κατά την πρόσβαση στις προτεινόμενες δράσεις και την εφαρμογή τους· 12.
υπενθυμίζει ότι η χρηματοδοτική στήριξη μέσω του ΕΤΠ θα πρέπει να παρέχεται όσο το δυνατόν ταχύτερα και αποτελεσματικότερα· υπογραμμίζει την ανάγκη να συντομευθεί στο μέτρο του δυνατού η περίοδος αξιολόγησης των αιτήσεων από την Επιτροπή· 13. επαναλαμβάνει ότι η συνδρομή από το ΕΤΠ δεν πρέπει να αντικαθιστά ενέργειες που αποτελούν ευθύνη των επιχειρήσεων δυνάμει του εθνικού δικαίου ή των συλλογικών συμβάσεων· 14. σημειώνει την πρόσφατη αύξηση του αριθμού των αιτήσεων για χρηματοδοτική συνδρομή μέσω του ΕΤΠ· εκφράζει την ανησυχία του για τις παρατεταμένες επιπτώσεις της παγκόσμιας οικονομικής κρίσης που προκλήθηκε από την πανδημία COVID-19 στην απασχόληση και όσον αφορά την επάρκεια του ΕΤΠ για την αντιμετώπιση όλων των μελλοντικών αναγκών· 15.
υποστηρίζει σθεναρά ότι το ΕΤΠ συνεχίζει να επιδεικνύει αλληλεγγύη κατά την περίοδο 2021-2027, μετατοπίζοντας παράλληλα την εστίαση από την αιτία της αναδιάρθρωσης στον αντίκτυπό της· επικροτεί το γεγονός ότι, σύμφωνα με τους νέους κανόνες, η απαλλαγή από τις ανθρακούχες εκπομπές θα αποτελέσει επίσης κριτήριο ώστε οι αιτούντες να είναι επιλέξιμοι για στήριξη· 16.
εγκρίνει την απόφαση που επισυνάπτεται στο παρόν ψήφισμα·
17. αναθέτει στον Πρόεδρό του να συνυπογράψει με τον Πρόεδρο του Συμβουλίου την απόφαση αυτή και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης· 18. αναθέτει στον Πρόεδρό του να διαβιβάσει το παρόν ψήφισμα, συμπεριλαμβανομένου του παραρτήματός του, στο Συμβούλιο και στην Επιτροπή.
(8)
Επαγγέλματα στα οποία τουλάχιστον το 75 % των εργαζομένων ανήκει στο ίδιο φύλο.